Okresná prokuratúra Malacky 
Sasinkova 71, 901 01 Malacky 	

Sp. zn. : 2 Pv 657/13/1106	Malacky, 29.10.2014
EEČ : 2-13-77-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno A Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Malacky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 28.10.2014, spisová značka 2 Pv 657/13/1106, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v presne nezistenom čase od 16.00 hod. dňa 29. 05. 2013 asi do 09.30 hod. dňa 30. 05. 2013 na presne nezistenom mieste prekonal oplotenie vysoké cca. 3,5 m na Hlbokej ul. v Malackách, dostal sa do uzamknutého uzatvoreného areáli Športovostreleckého klubu ZTŠČ, odkiaľ odcudzil železný stojan na terče s rozmermi 1 x 1,5 m a váhou cca. 40 kg, čím poškodenému Športovostreleckému klubu ZTŠČ, XXXXX spôsobil celkovú škodu krádežou vo výške 120,- €

Uznesením prokurátora Okresnej prokuratúry XXXXX zo dňa 28.10.2014, spisová značka 2 Pv 657/13/1106, bola určená obvinenému skúšobná doba v trvaní 12 mesiacov.
Odôvodnenie:
XXXXX prokuratúry XXXXX uznesením sp. zn. 2 Pv 657/13/1106 z 15. 08. 2013 podľa § 216 ods. 1 Trestného poriadku podmienečne zastavila trestné stíhanie obvineného XXXXX pre prečin krádeže podľa § 212 ods. 2 písm. a) Trestného zákona. Obvinenému bola určená skúšobná doba v trvaní 12 mesiacov, ktorá začala plynúť dňom 05. 09. 2013 a skončila 05. 09. 2014.

V rozhodnutí o podmienečnom zastavení trestného stíhania nebolo obvinenému uložené žiadne obmedzenie, ani povinnosť, ako podmienka pre rozhodnutie o jeho osvedčení. 

	Po skončení skúšobnej body boli na osobu obvineného vyžiadané správy a posudky za obdobie skúšobnej doby, z ktorých vyplynuli nasledovné skutočnosti:

Z odpisu registra trestov obvineného vyplýva, že ten nespáchal žiadny novší trestný čin a podľa lustrácie Ministerstva vnútra SR nie je aktuálne stíhaný pre trestný čin. Zo správ Okresného úradu Pezinok vyplýva, že obvinený nebol v skúšobnej dobe podmienečného zastavenia trestného stíhania prejednávaný pre priestupok. 

	Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

	Vzhľadom na zistené poznatky o osobe obvineného možno konštatovať, že ten splnil podmienky pre rozhodnutie o jeho osvedčení sa, nakoľko viedol riadny život, pričom nemal uložené žiadne obmedzenia a povinnosti, preto som rozhodla tak, ako je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mgr. Svetlana Močková
prokurátorka